Holmenkollmarsjen

Denne artikkelen omhandler turrennet Holmenkollmarsjen. For musikkstykket, se Holmenkollmarsj.
Holmenkollmarsjen (fra 2005 til 2012 Holmenkollen skimaraton) er et skiturrenn i klassisk stil. Løpet arrangeres av Skiforeningen og gikk tidligere av stabelen i forbindelse med Holmenkollen skifestival, med målgang i området rundt Holmenkollbakken på Holmenkollsøndagen. Rennet arrangereres i dag uavhengig av dette og er også seedingrenn for Birkebeineren og Vasaloppet.  Opprinnelig var rennet 42 km langt og gikk fra Hakadal til Holmenkollen. I 2011 ble startområdet flyttet til Sørkedalen med en lang trasé (55 km) og en kort trasé (25 km). Fra 2022 er både start og mål i Holmenkollen med lang løype på 36 km og kort løype på 18 km.

 Oppslutning 
Rennet hadde sitt første høydepunkt målt i antall deltagere i årene 1979–1981 med 6–7000 startende. Etter snøfattige vintre og avlysninger i 1989, 1990 og 1992 tapte rennet oppslutning, men samler fortsatt et betydelig antall løpere. I 2011 var oppslutningen på 4185 løpere som fullførte distansene 23 km (kort trasé) og 55 km (lengre trasé). 2013 var et toppår med 8264 påmeldte.

 Tradisjonell løype 
Løpet startet på jordene ved Hakadal Ungdomsskole i Hakadal. De første 5 km gikk løypa i lett terreng gjennom åpent landskap i nordre del av Hakadal, før den krysset Gjøvikbanen ved Elnes og fortsatte videre inn i Nordmarka. I jevn stigning bar det opp mot Langvannet og første matstasjon ved 10 km. Løypa fulgte skogsbilveien forbi Gørjavannene, Helgeren og Fortjern frem til ny matstasjonen ved Kikutstua, 22 km. Videre gikk løypa over Fyllingen, opp Middagsdalen til løypas høyeste punkt ved Øyvannet, ca. 450 moh. Løypa fulgte deretter skogsbilveien rundt Øyvannet til Sakariashytta, ned til Sulutjern, opp til Appelsinhaugen, ned til Kobberhaugmyra og tredje matstasjon, 31 km. Fra Kobberhaugmyra gikk løypa over Blankvannsbråten til Tryvannsstua og siste matstasjon før mål, 36 km. 
Fra siste matstasjon gikk løypa over Tryvannet og ned til Frønsvolltråkka. Her gikk løypa inn på 50 km traseen og fulgtes videre ned til Holmenkollen, hvor løypa gikk rundt Gratishaugen og inn på Holmenkollens skistadion. 
Største høydeforskjell er 310 m.

 Ny løypetrasé i 2011 
5. februar 2011 gikk turrennet i ny trasé. Målgang var fortsatt ved Holmenkollen, men starten var flyttet fra Hakadal til Sørkedalen. Bakgrunnen for denne endringen var et ønske fra arrangøren om en mer snøsikker løype.
Start var ved Skansebakken innerst i Sørkedalen for den 55 kilometer lange løypen. Løypen fulgte Gråseterveien med kraftig stigning opp til Heggelivann. Herfra gikk løypen vannet til Skamrek og videre til Langlia, Fyllingen og inn på den gamle traseen forbi Kobberhaugen, Tryvann, Frognerseteren, Midtstuen og til slutt i mål i Holmenkollen. Den korte løypen på 23 km hadde start ved Elveli i Sørkedalen og sluttet seg til den lange traseen rett før Øyvannet.

 Ny løypetrasé i 2022 
I 2022 ble løypa lagt om slik at både start og mål er i Holmenkollen. Lang løype er på 36 km og går til Kikut og tilbake, mens kort løype er 18 km og går til Nordmarkskapellet og tilbake.

 Reservearenaer 
Enkelte snøfattige vintre har det ikke vært mulig å gjennomføre rennet i tradisjonell løype. Fram til 2005 var Ringkollen reservearena. Fra 2005 har reservearena vært Gåsbu ved Hamar. På grunn av ombyggingen av skianlegget i Holmenkollen ble rennet i 2009 arrangert på Gåsbu selv om snøforholdene ville tillatt gjennomføring i tradisjonell løype.

 Vinnere 
Renn nr  År  Dato  Deltakere  Vinner Herrer  Vinnertid Vinner KvinnerVinnertidMerknad  1.197410. mars2147Ingval Halvorsen2.10.20Astri Skovdahl2.48.14 2.19759. mars2194Narve Lønseth2.10.11Astrid Engebretsen2.50.20  3.197614. mars3154Narve Lønseth2.10.11Astrid Engebretsen2.50.20   4.197713. mars4861Oddvar Nygaard2.11.23Nina M Søbye2.48.24   5.197812. mars5865Arnt Kr Haug2.18.05Ingun Oftebru2.47.17   6.197911. mars6729Arnt Kr Haug2.20.34Gørli Stav2.53.00  7.198016. mars6600Gunnar Bentdal2.14.04Astrid Engebretsen2.46.21  8.19818. mars7000Hans Chr Udnæs2.15.33Unn H Heggedal2.44.07   9.198214. mars6000Hans Chr Udnæs2.14.09Camilla Meinich2.40.00  10.198313. mars5400Oddvar Larsen2.12.28Bjørg Moen2.43.29 11.198411. mars5133Rune Hindseth2.14.33Kristine Ødegaard2.47.15  12.198510. mars4069Geir Simonsen2.10.22Bjørg Moen2.43.29 13.198616. mars4496Jan Pedersen2.05.35Toril Bratli Wold2.28.04  14.198722. mars5462Vetle Vinje2.17.46Ingrid Fjøsne2.43.24 15.198820. mars5339Hideo Okamoto, Japan2.25.51Elin Bakk Antonsen2.50.28  19895. marsAvlyst-----199018. marsAvlyst-----16.199117. mars2900Jon Kåre Løvold2.05.09Bente Meisingseth2.26.3017.199215. marsAvlyst-----18.199328. februar1380Bo Engdahl2.03.38Uilog Heilman2.36.5938 km 19.199412. mars2444Morten Aasebø2.03.31Elin B Antonsen2.21.0520.199519. februar2703Dag Svege2.12.07Hege Reine2.37.34  21.199618. februar2610Trond LillebekkMorten Kløvstad2.10.50Elin B Antonsen2.39.02 22.199716. februar2152Pål Chr Johnsen1.46.12Elin B Antonsen2.04.5938 km  23.199822. februar1623Dag Svege1.37.52Ine Wigernæs1.57.38Ringkollen24.199914. februar2105Bjørn Kristiansen1.49.33Elin B Antonsen2.11.56  25.200013. februar1443Kjartan Roland2.03.41Anette Skjolden2.28.52Ringkollen 26.200111. februar1674Kristen Aaby2.11.36Kristin Sem Thagaard2.38.0327.200210. februar1730Espen Bjervig1.59.54Eva Kjerstadmo2.25.29Ringkollen28.20039. februar2265Ola Sandholt2.09.08Åshild Storvik2.29.54 29.200414. februar2815Rune Thorseth2.00.41Kristin Sem Thagaard2.25.1530.200513. februar2253Håvard Skorstad1.50.14Camilla Kristensen2.19.03Gåsbu31.200611. februar3585Håvard Skorstad1.58.57Therese Engen2.20.4432.200710. februar2353Rune Müller1.59.21Therese Johaug2.12.32Gåsbu 33.20089. februar2767Petter Eliassen1.53.52Tuva Toftdahl2.12.2934.200914. februar2149 Ole Christian Mork1.57.37Solfrid Braathen2.16.28Gåsbu35.201013. februar3487Petter Eliassen1.57.44Solfrid Braathen2.16.50Målgang ved Frognerseteren på grunn av anleggsarbeid36.20115. februar3125Arne Post2.41.04Inger Liv Bjerkreim Nilsen3.05.41Utvidet trasé på 55 km.-20115. februar1060Tore Bjonviken1.15.54Celine Brun-Lie1.20.01Kort trasé på 23 km.37.201211. februar3590Arne Post2.35.57Solfrid Braathen3.03.28Utvidet trasé på 55 km.-201211. februar1147Per-Christian Lysaker Torgersrud1.17.56Sandra Hansson1.26.54Kort trasé på 23 km.38.20139. februar-Eldar Rønning2.32.35Solfrid Braathen3.05.42Utvidet trasé på 55 km.-20139. februar-Ole Oldereid Andersen1.15.26Stine Haugen1.35.31Kort trasé på 23 km.39.20148. februar-Arne Post2.37.42Inger Liv Bjerkreim Nilsen2.59.5653 km-20148. februar-Ole-Henrik Kabbe1.05.10Betty Ann Bjerkreim1.15.4023 km…-202212. mars-Kasper Stadaas1.34.07Marit Bjørgen1.42.0636 km-202312. februar-Henrik Haugland Syverinsen1.35.42Marit Bjørgen1.50.3936 km

 Referanser 

 Eksterne lenker 

 Skiforeningen om Holmenkollmarsjen
 Nittedalsporten om Holmenkollen skimaraton
 yr.no: Værvarsel for Holmenkollmarsjen 

Kategori:Skirenn i Norge
Kategori:Sportsarrangementer i Oslo
Kategori:Sportsarrangementer i Akershus
Kategori:Sport i Nittedal